b'\n_START_ARTICLE_\nTirpi kava\n_START_PARAGRAPH_\nTirpi kava\xc2\xa0\xe2\x80\x93 nealkoholinis g\xc4\x97rimas, gaunamas i\xc5\xa1 kavos ekstrakto._NEWLINE_\xc5\xa0is g\xc4\x97rimas daugiau naudojamas, kaip pigus, greitai pagaminamas tradicin\xc4\x97s kavos pakaitalas. Da\xc5\xbenai tokia kava reklamuojama, kaip \xe2\x80\x9enat\xc5\xabrali\xe2\x80\x9c, ta\xc4\x8diau nei skoniu bei kvapu neprilygsta i\xc5\xa1 kavos pupeli\xc5\xb3 gaminamai kavai. Milteli\xc5\xb3 kokyb\xc4\x97 priklauso nuo kavos, i\xc5\xa1 kurios gaminamas ekstraktas, r\xc5\xab\xc5\xa1ies.\n_START_SECTION_\nGamyba\n_START_PARAGRAPH_\n\xc4\xaevairi\xc5\xb3 technologini\xc5\xb3 proces\xc5\xb3 pagalba kava suliesinama ir tampa milteliais ar granul\xc4\x97mis. J\xc4\x85 sumai\xc5\xa1ius su kar\xc5\xa1tu vandeniu gaunamas g\xc4\x97rimas, pagal skon\xc4\xaf artimas nat\xc5\xabraliai kavai. Kai kuriose tirpios kavos r\xc5\xab\xc5\xa1yse be savos dehidratacijos dar vykdoma ir dekavanizacija\xc2\xa0\xe2\x80\x93 suma\xc5\xbeinamas kofeino kiekis._NEWLINE_Taip pat \xc5\xbeinoma, kad yra ma\xc5\xbeiausiai viena kavos r\xc5\xab\xc5\xa1is, kuri parduodama kaip koncentruotas tirpalas.\n_START_SECTION_\nPrana\xc5\xa1umai\n_START_PARAGRAPH_\nTirpi kava prana\xc5\xa1esn\xc4\x97 u\xc5\xbe nat\xc5\xabrali\xc4\x85, tuo, jog ji daug papras\xc4\x8diau ir grei\xc4\x8diau ruo\xc5\xa1iama, taip pat d\xc4\x97l jos ilgo saugojimo laiko (d\xc4\x97l garavimo nat\xc5\xabrali kava greitai praranda aromat\xc4\x85).\n_START_SECTION_\nTr\xc5\xabkumai\n_START_PARAGRAPH_\n\xc5\xbdymiai silpnesnis, negu nat\xc5\xabralios kavos aromatas. Paskutiniu metu ypatingai brangi\xc5\xb3 r\xc5\xab\xc5\xa1i\xc5\xb3 kavos gamintojai kovoja su tuo, prid\xc4\x97dami dirbtin\xc4\xaf ar nat\xc5\xabral\xc5\xb3 kavos sviest\xc4\x85._NEWLINE_Tirpios kavos, ypa\xc4\x8d pigi\xc5\xb3 r\xc5\xab\xc5\xa1i\xc5\xb3, skonis \xc5\xbeymiai skiriasi nuo nat\xc5\xabralios._NEWLINE_Milteliai sugeria dr\xc4\x97gm\xc4\x99 ir pa\xc5\xa1alinius kvapus, nuo to pablog\xc4\x97ja g\xc4\x97rimo skonis, tod\xc4\x97l tirpi kava turi b\xc5\xabti laikoma sandariai u\xc5\xbedengta.\n_START_SECTION_\nVartojimas\n_START_PARAGRAPH_\nSausos kavos paprastai imama 40-60 g (6-8 arbatiniai arba 2-3 valgomieji \xc5\xa1auk\xc5\xa1tai) vienam litrui vandens, t. y. kava sudaro 4-6\xc2\xa0% vandens. Galima \xc4\xafd\xc4\x97ti druskos, ta\xc4\x8diau ne daugiau kaip por\xc4\x85 kristal\xc4\x97li\xc5\xb3 \xc4\xaf litr\xc4\x85 vandens ir tik \xc4\xaf t\xc4\x85 kav\xc4\x85, kuri geriama su pienu arba grietin\xc4\x97le\xc2\xa0\xe2\x80\x93 \xc4\xaf juod\xc4\x85 tirpi\xc4\x85 kav\xc4\x85 jos visai nededama._NEWLINE_G\xc4\x97rimo savyb\xc4\x97s priklauso nuo virimo b\xc5\xabdo, kuri\xc5\xb3 yra labai daug. Ilgai arba kelet\xc4\x85 kart\xc5\xb3 virusi kava skaidosi ir i\xc5\xa1skiria kofein\xc4\x85, tanin\xc4\x85, da\xc5\xbean\xc4\x8dias med\xc5\xbeiagas, netenka kvapo, pablog\xc4\x97ja jos skonis. Nerekomenduojama gerti tokios kavos, nes ji gadina apetit\xc4\x85, \xc5\xbealoja sveikat\xc4\x85.'